شەفەق نیوز/ نرخ یەک تەن لە زوخاڵ سەنگی
ئەرا بان 200 دۆلار بەرزەوبویە یەیش بەرزترین ئاستە لەماوەی 17 ساڵ گوزەشتە هەر
جویر ئەوەگ کارگێری زانیاریەیل وزەی ئەمریکا ئویشن ک هوکارەگەیشی قەیران وزەس.
کەمەوبوین رەسین گاز سروشتی ئەرا ئەوروپا،
بویەسە هووکار کەمبوین وزەی پێویست ئەرا رووشنایی و گەرمەوکردن لە وڵاتەیل
خوەرئاوای ئەوروپا و رخ گەپیگ لە سەرهەڵداین قەیران سەختیگ وزە هەس لە زمسان
ئایندە.
ئەرا پرەوکردن کەمی وزە، پەنابەنە وەر زوخال
و بازاڕ ئەو سەرچەوە لە وزە گەرمەو بویە و ئاژانسی بلومبێرگ ئوشێد، "هێمانێ
زوخاڵ سەرچەوەیگ سەرەکیە ئەرا کاروەپیکردن وێستگەیل بەرهەمهاوردن وزە لە ئەمریکا،
و گران بوین نرخەگەی زوور خەێدە بان خیزانەیل ئەمریکی و لێوا کەێد کرای کارەبای
فرەتریگ ئەرایان باد".
